ኣዝማድ'ቶም ሕሙማት ናብቲ ብሓካይም ብዘይ ዶብ ዝመሓደር ማእከል ብምኻድ ነቶም ሕሙማት ኣዝማዶም ናብ ቤተክርስቲያን ወሲዶም ክጽልይሎም ከምዝደልዩ ጠሊቦም ክብል መኮንን ጥዕና ውድብ ጥዕና ዓለም ዩጂን ካባምቢ ንቢቢሲ ሓቢሩ። ብሞተር ብሽግለታታት ተጻዒኖም ከምዝተወስዱ'ውን ይሕበር፡ ፖሊስ ድማ ንምርካቦ ዳህሰሳስ ክግበር ኣዚዞም። ብመሰረት ሓበሬታ ትካል ሓካይም ብዘይ ዶብ፡ ሓደ ካብቶም ሕሙማት ኣብ ገዝኡ ሞይቱ ተረኺቡ፡ ሬስኡ ብውሑስ መንገዲ ንምቕባር ድማ ናብቲ ማእከል ተወሲዱ። እቲ ካልኣይ ሕሙም ድማ ብዕለት 22 ግንቦት ናብቲ ማእከል ከምዝምለስ ተገይሩ፡ እንተኾነ ግን ንምሸቱ ሞይቱ። 'እምነት ሕሙማት ኣብ ሕክምናዊ ፍወሳ ደኣ'ምበር ግዱድ ዑቕባ ኣብ ሆስፒታል መፍትሒ ኣይኮነን' ኢሉ እቲ ትካል ኣብ ዘውጸኦ መግለጺ። ኣዝማድ ናይቶም ሰለስተ ሕሙማት ድማ ኣብ ትሕቲ ክትትል ሕክምና ኣትዮም ኣለዉ፡ ገሊኦም'ውን ጸረ-ኢቦላ ክትባት ተዋሂብዎም ኣሎ። እቲ ኩነታት ኣብ ትሕቲ ቁጽጽር ኣትዩ ድዩ?
